Na osnovu člana 121. stav (6) Zakona o visokom obrazovanju (*„Službene novine Kantona Sarajevo“ broj: 36/22*), u skladu sa članom 201. Statuta Univerziteta u Sarajevu, na osnovu Odluke Senata Univerziteta u Sarajevo broj: 01-10-34/23 od 31.05.2023. godine Univerzitet u Sarajevu – Mašinski fakultet, raspisuje

**JAVNI KONKURS**

**ZA IZBOR AKADEMSKOG OSOBLJA U NAUČNONASTAVNA ZVANJA NA**

**UNIVERZITET U SARAJEVU - MAŠINSKI FAKULTET**

1. **Izbor člana akademskog osoblja – nastavnik u zvanje docenta 1 izvršilac**

Naučna oblast: Procesno, energetsko i okolinsko inžinjerstvo

(puno radno vrijeme, na period od 5 godina)

Pored opštih uslova propisanih Zakonom o radu FBiH, potrebno je da kandidat ispunjava uslove iz člana člana 112. (2). d) Zakona o visokom obrazovanju (”Sl. novine Kantona Sarajevo” br. 36/22), odnosno naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka.

Kandidati koji se prijavljuju u skladu sa članom 176. Zakona o visokom obrazovanju (”Službene novine Kantona Sarajevo” br. 36/22) potrebno je da ispunjavaju uslove iz člana 96. (d) Zakona o visokom obrazovanju (”Sl. novine Kantona Sarajevo” br. 33/17), odnosno naučni stepen doktora u datoj oblasti za koju se bira, najmanje tri naučna rada objavljena u priznatim publikacijama koje se nalaze relevantnim naučnim bazama podataka, pokazane nastavničke sposobnosti.

Uz prijavu na konkurs, kandidati prilažu u papirnoj i elektronskoj formi:

- potpisanu prijavu na konkurs sa spiskom priloženih dokumenata;

- biografiju (CV),

- diplomu o stečenom naučnom stepenu doktora tehničkoh nauka;

- spisak objavljenih naučnih radova i same radove iz oblasti zakoju se vrši izbor,

- dokaz o pokazanim nastavničkim sposobnostima ukoliko isti posjeduju,

- diplome o stečenom visokom obrazovanju i drugu dokumentaciju u vezi obrazovanja, naučne radove, knjige, projekte, nagrade i slično za koje kandidat smatra relevantnim a navedeni su u biografiji .

**Napomena:**

- Navedena dokumentacija u papirnoj formi se dostavlja u originalu ili ovjerenoj kopiji.

- Kandidati koji su diplome stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.

-"Relevantna naučna baza" znači međunarodna referentna i citatna naučna baza sa sadržajima objavljenim u anonimno recenziranim i indeksiranim publikacijama sa liste utvrđene Smjernicama. Preciznije: - "referentna naučna baza" podrazumijeva bibliografske, indeksne ili naučne baze podataka sa cjelovitim tekstom sa liste utvrđene Smjernicama, a koje indeksiraju anonimno recenzirane priznate publikacij,

-"Naučni rad" znači rad objavljen u priznatoj publikaciji;

-Naučni rad kao uvjet za izbor u akademsko zvanje smatra se objavljenim ukoliko je u elektronskoj ili printanoj formi dostupan javnosti prije isteka roka za predaju prijava na konkurs za izbor u akademsko zvanje.

-Naučni rad može se smatrati objavljenim i u slučaju kada je od izdavača časopisa izdata zvanična potvrda/obavijest da je rad prihvaćen za objavu sa naznakom datuma objave naučnog rada, a kao datum izdavanja rada smatra se datum izdavanja takve potvrde odnosno obavijesti. Potvrdu/obavijest da je rad

prihvaćen za objavu sa naznakom datuma objave naučnog rada kandidat obavezno prilaže i dostavlja u svojoj aplikaciji na konkurs. U navedenom slučaju izabrani član akademskog osoblja je obavezan najkasnije sedam dana od datuma određenog za objavu naučnog rada dostaviti dokaz rukovodiocu organizacione jedinice da je rad objavljen. Ukoliko član akademskog osoblja ne dostavi dokaz da je rad objavljen, rukovodilac organizacione jedinice će pokrenuti postupak oduzimanja akademskog zvanja analogno postupku propisanom u članu 208. Statuta Univerziteta u Sarajevu. U postupku izbora u akademska zvanja, kao rad koji je objavljen u skladu naprijed navedenim uslovima, mogu se prihvatiti najviše dva naučna rada.

-Pokazane nastavničke sposobnosti kandidata ocjenjuju se na osnovu rezultata evaluacije u skladu sa odredbama Statuta Univerziteta u Sarajevu i općeg akta koji donosi Senat, održanih predavanja na drugim univerzitetima, ocjena angažiranosti nastavnika u razvoju i inoviranju nastavnog programa, zainteresiranosti studenata za izbor predmeta, uspjeha u napredovanju nastavno-naučnog podmlatka i sl.

-Kandidat za izbor u akademsko zvanje docenta koji nije sudjelovao u realizaciji nastavnog procesa obavezan je da održi pristupno predavanje iz nastavnog predmeta ili uže naučne odnosno umjetničke oblasti za koju je konkurirao. Pristupno predavanje održava se pred studentima fakulteta/akademije na kojem/kojoj se provodi postupak izbora i komisijom za pripremanje prijedloga za izbor. Pristupno predavanje održava se za studente one akademske godine (odnosno usmjerenja) na kojoj se izučava nastavni predmet odnosno uža naučna ili umjetnička oblast. Pristupno predavanje kandidat će obaviti u prisustvu članova Komisije za izbor. Vrijeme i mjesto održavanja pristupnog predavanja vijeće fakulteta/akademije javno oglašava na oglasnoj ploči fakulteta/akademije. Uspješnost pristupnog predavanja kandidata ocjenjuje Komisija za pripremanje prijedloga za izbor uzimajući u obzir rezultate ocjene predavanja od studenata. Studenti daju ocjenu o pristupnom predavanju kojem su prisustvovali na temelju vrednovanja sposobnosti kandidata da izloži materiju iz ugla razumljivosti i metodološke prilagođenosti slušaocima i tu ocjenu uvažava komisija i sastavni je dio izvještaja koji se dostavlja vijeću fakulteta/akademije.

- Prijava kandidata za određeno naučnonastavno zvanje treba da sadrži najmanje dokumentaciju kojom se

dokazuje ispunjavanje uvjeta za izbor u zvanje docenta.

-Izbor se vrši na period od pet godina s mogučnošću jednog ponovnog izbora u isto zvanje.

-Član akademskog osoblja u zvanju docenta ima pravo biti izabran u više zvanje i prije isteka perioda na koji je biran ukoliko je u zvanju docenta, proveo dvije trećine izbornog perioda, ispunio sve uslove za izbor u više akademsko zvanje bez supstitucija u toku prethodnog izbornog perioda, te ukoliko je realizirao više od propisanog broja radova za izbor u više zvanje, za vanrednog profesora, dodatno objavio najmanje tri naučna rada u relevantnim naučnim bazama;

- Ugovor o radu na određeno vrijeme s izabranim kandidatom zaključuje se na period izbora u naučnonastavno zvanje docenta (5 godina), a shodno uvjetima konkursa.

Rok za podnošenje prijava je 15 dana od dana objavljivanja.

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: *UNIVERZITETA U SARAJEVU – MAŠINSKI FAKULTET*, *Vilsonovo šetalište broj 9*, *71000 Sarajevo,* sa naznakom *"Prijava na konkurs za izbor akademskogosoblja, sa naznakom naučne oblasti na koju konkuriše"*.

Neblagovremene i nepotpune prijave neće se razmatrati.

Sve informacije u vezi ovog konkursa mogu se dobiti preko kontakt osobe, Sekretar Fakulteta, telefon 033/729-806, kancelarija 115.